《和奚宰春风楼即事》
宋代·陆埈

恍然楹桷架虚空，意象经营九仞功。
三载笑谈杯酒里，一时人物画图中。
金兰吒契从今如，玉烛迎和与众同。
却笑楚台雕篆客，强生分别诧难风。

作者简介：（1155—1216）高邮人，字子高。高宗建炎初，与兄埙徙秀州崇德。光宗绍熙元年进士。授滁州教授，尊礼老成，作兴小学，人皆趋学。迁两浙转运司干办公事。后除秘书省校书郎，摄濠州。改知和州，养士厉俗，修仓浚河。罢为主管建宁府冲佑观。有《益斋集》。